NORAKSTS

|  |  |
| --- | --- |
| 30.04.2020. | Nr.7/5 |

**LOKĀLPLĀNOJUMA KVARTĀLAM STARP LIELO IELU, PASTA IELU, DRIKSAS IELU UN KATOĻU IELU, JELGAVĀ APSTIPRINĀŠANA UN SAISTOŠO NOTEIKUMU IZDOŠANA**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, A.Rublis), **PRET –** nav, **ATTURAS – 2** (G.Kurlovičs, L.Zīverts),

Saskaņā ar Jelgavas pilsētas domes 2020.gada 28.janvāra lēmumu Nr.2/7 „Par lokālplānojuma kvartālam starp Lielo ielu, Pasta ielu, Driksas ielu un Katoļu ielu, Jelgavā redakcijas nodošanu publiskajai apspriešanai un atzinumu saņemšanai” lokālplānojuma kvartālam starp Lielo ielu, Pasta ielu, Driksas ielu un Katoļu ielu, Jelgavā redakcija tika nodota publiskai apspriešanai un institūciju atzinumu saņemšanai.

Publiskās apspriešanas termiņš tika noteikts četras nedēļas, laika posmā no 2020.gada 10.februāra līdz 2020.gada 8.martam.

Pēc publiskās apspriešanas lokālplānojuma izstrādes vadītājs ir sagatavojis ziņojumu “Par lokālplānojuma kvartālam starp Lielo ielu, Pasta ielu, Driksas ielu un Katoļu ielu, Jelgavā redakcijas publiskās apspriešanas laikā saņemtajiem priekšlikumiem un institūciju atzinumiem” (1.pielikums). Ziņojumam ir pievienoti pārskati par saņemtajiem iedzīvotāju priekšlikumiem un institūciju atzinumiem, kuros sniegts izvērtējums par to ņemšanu vērā vai noraidīšanu.

Pamatojoties uz likuma „Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu un 25.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 88.1. apakšpunktu, 91. un 93.punktu, un publiskās apspriešanas rezultātiem,

**JELGAVAS PILSĒTAS DOME NOLEMJ:**

1. Apstiprināt lokālplānojumu kvartālam starp Lielo ielu, Pasta ielu, Driksas ielu un Katoļu ielu, Jelgavā (2.pielikums).
2. Izdot Jelgavas pilsētas pašvaldības 2020.gada 30.aprīļa saistošos noteikumus Nr.20-15 “Lokālplānojuma kvartālam starp Lielo ielu, Pasta ielu, Driksas ielu un Katoļu ielu, Jelgavā, teritorijas izmantošanas un apbūves noteikumu un grafiskās daļas – funkcionālā zonējuma apstiprināšana”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 30.aprīlī